kardosdrur/scandi-wiki huggingface dataset:
Dalton var her!

Dalton var her! nogle gange omtalt som Var her! er den danske gruppe Daltons dobbeltalbum fra 2010. Albummet indeholdt to CD'er med tidligere udgivet materiale samt en DVD med optagelser fra deres koncerter samt en dokumentar om tilblivelsen af det foregående album, Tyve ti.

Albummet modtog 5/6 stjerner  i musikmagasinet GAFFA, der kaldte det "bundsolid underholdning fra tre danske enere". Dalton var her nåede sin bedste placering som nummer 4 på Tracklisten og tilbragte i alt 16 uger på listen.

Indhold

CD 1
 "Joe Dalton"
 "Café Den Sidste Chance"
 "Under rimelige grænser"
 "Verden skrumper ind"
 "Jeg har alderen med mig"
 "Sæt sejl op"
 "Rugbrød"
 "Blå måne over Themsen"
 "Bliv derude"

CD 2 
 "Selskabsmadonna"
 "Lilly fra Løkken"
 "Nattens sidste gæst"
 "Jessica"
 "Miriam"
 "Natteslinger"
 "Daltons drøm"
 "Kurfürstendam"
 "Hollywood"
 "Hvis du rejser mod nord"
 "Kun ganske lidt"
 "En at bli' som"

Referencer

Eksterne henvisninger 
Dalton Var her! på Discogs

Dalton-album
Album fra 2010
Enrico Dandolo

Enrico Dandolo henviser til:

 Enrico Dandolo (patriark) (død 1182) – patriark af Grado fra 1133 til sin død
 Enrico Dandolo (doge) (død 1205) – doge af Venedig fra 1192 til sin død
 Enrico Dandolo (patriot) (1827–1849) – italiensk patriot, aktiv indenfor Risorgimento
Enrico Dandolo (patriark)

Enrico Dandolo (død 1182) var en italiensk kirkemand. Han var farbror til dogen Enrico Dandolo.

Dandolo blev i 1134 patriark af Grado, hvad der i mange år medførte en lang række stridigheder.

I sommeren 1147 kom det Byzantinske Rige under pres fra normannerne og bad Republikken Venedig om hjælp. Venedigs doge Pietro Polani var indstillet på at hjælpe, da hans bystat var afhængig af handel med Byzans. Enrico ville ikke hjælpe Byzans, der ikke var romerskkatolsk, men græsk-ortodoks.

Det blev den første større konflikt i hans liv. Konflikten endte med, at han og hans tilhængere blev sendt i eksil, og at hans slægts ejendomme blev jævnet med jorden. Enrico Dandolo søgte nu hjælp hos paven, der lyste Venedig i band og ekskommunikerede dogen.

Konflikten sluttede først, da den nye doge Domenico Morosini ophævede eksilet i 1148, hvorefter Enrico Dandolos slægts ejendomme blev genopført og striden blev bilagt igennem ægteskab.

Dandolo blev i 1155 udnævnt til primas for Dalmatien, hvilket gav ham jurisdiktion over ærkebiskoppen i Zara, og i 1157 fik han retten til at ordinere romersk katolske biskopper i Byzans og andre byzantinske byer med venetianske kirker.

Eksterne henvisninger 
 Thomas F. Madden (2003): "Enrico Dandolo and the Rise of Venice", JHU Press,  Google bøger  

Biskopper fra Italien
Patriarker
Vangelis Meimarakis

Evangelos-Vasileios «Vangelis» Meimarakis (græsk:Ευάγγελος-Βασίλειος "Βαγγέλης" Μεϊμαράκης, udtales: [eˌvaɲɟelos vaˌsilios vaɲˌɟelis meimaˈracis]; født 14. december 1953) er en græsk jurist og politiker (Nyt demokrati). Han har siden 5. juli 2015 været valgt til leder for sit parti.

Meimarakis var præsident i Grækenlands parlament fra 2012 til 2014 og forsvarsminister fra 2006 til 2009. Han har været medlem af parlamentet siden 1989.

Referencer  

Personer fra Athen
Politikere fra Grækenland
Sloveniens parlament

Sloveniens parlament består af Nationalforsamlingen og Nationalrådet. Nationalforsamlingen er landets lovgivende organ valgt ved direkte valg af folket, forsamlingen har 90 medlemmer. Nationalrådet er et rådgivende organ sammensat af repræsentanter for forskellige sektorer i samfundet og regionerne, Nationalrådet har 40 medlemmer.

Eksterne henvisninger 
 Nationalforsamlingens hjemmeside
 Nationalrådets hjemmeside 

Sloveniens politik
Parlamenter
Tjekkiets parlament

Parlament České republiky (Tjekkiets parlament) består af to kamre. Underhuset deputeretkammeret, Poslanecká sněmovna, som vælges for en fireårsperiode og har 200 medlemmer. Overhuset senatet har 81 medlemmer, senatorerne sidder i seks år. En tredjedel af Senatet byttes ud hvert andet år, senatorerne vælges i enkeltmandskredse.

Eksterne henvisninger 
 Senatet
 Deputeretkammeret
 psp.cz (official site, English) 

Tjekkiets politik
Parlamenter
Sigrid Fick

Sigrid Fick (født Sigrid Frenckel 28. marts 1887 i Helsinki i Finland, død 4. juni 1979 i Stockholm) var en svensk tennisspiller.

Sigrid Fick var en af de største kvindelige svenske tennisspillere i tiden før anden verdenskrig og havde en karriere, der løb fra 1910 til 1933. Hun vandt 56 svenske mesterskaber, 22 i single, 16 i damedouble og 18 i mixeddouble i årene 1913-1933.

Sammen med Gunnar Settervall vandt Sigrid Fick mixeddouble-sølv i udendørsturneringen efter nederlag i finalen 6-4, 6-0 til et tysk par og bronze i indendørsturneringen efter nederlag i tre sæt til et britisk par i semifinalen ved OL 1912 i Stockholm. Ved samme OL deltog hun også i damesingle og blev nummer fire indendørs, efter at have tabt semifinalen til danske Sofie Castenschiold og bronzematchen mod britiske Mabel Parton, mens hun tabte sin første kamp udendørs. Året efter vandt hun sølv ved VM indendørs også sammen med Settervall.

Ved OL 1920 deltog Fick i tre discipliner. Hun blev nummer fire i damesingle efter semifinalenederlag til den senere mester, franske Suzanne Lenglen og nederlag i bronzekampen til britiske Kitty McKane. I damedouble tabte hun sammen med Lily Strömberg i kvartfinalen til de senere guldvindere Lenglen og Élisabeth d'Ayen, mens hun i mixeddouble sammen med Albert Lindqvist i første runde tabte til d'Ayen og Pierre Hirsch.

Hendes sidste OL blev 1924 i Paris, hvor hun igen deltog i tre discipliner. I single tabte hun i anden runde til britiske Kitty McKane 6-1, 6-1, og i damedouble vandt hun sammen med Lily Strömberg-von Essen over et irsk par, inden kvartfinalen blev endestationen mod britiske McKane og makkeren Phyllis Covell. I mixeddouble spillede hun sammen med Henning Müller, og parret vandt i anden runde over et belgisk par, inden de i kvartfinalen tabte til de senere mestre, amerikanerne Hazel Wightman og Dick Williams.

Referencer

Eksterne henvisninger 
 

Tennisspillere fra Sverige
Personer fra Helsinki
Deltagere for Sverige ved sommer-OL 1912
Deltagere for Sverige ved sommer-OL 1920
Deltagere for Sverige ved sommer-OL 1924
Medaljevindere ved sommer-OL 1912
Olympiske sølvmedaljevindere fra Sverige
Olympiske bronzemedaljevindere fra Sverige
Filmvidenskab

Filmvidenskab er en akademisk disciplin, der beskæftiger sig med forskellige teoretiske, historiske og kritiske tilgange til filmmediet. Undertiden indordnes filmvidenskaben under paraplydisciplinen medievidenskab. Filmvidenskab er mindre orienteret mod at fremme færdigheder i filmproduktion, end det er med at udforske fortælleformer, såvel som filmkunstens kunstneriske, kulturelle, økonomiske og politiske konsekvenser aspekter. Faget omfatter flere underdiscipliner som filmhistorie, filmanalyse, filmteori, medieteori og meget mere. Siden 1980erne har dele af filmvidenskaben udviklet sig over i en mere kognitivistisk retning Internationalt er der mange tidsskrifter der beskæftiger sig med filmvidenskaben og her er Screen, Cinema Journal og Film Quarterly nogle af de mest kendte. I Danmark er der tidsskrifterne 16:9, MedieKultur og Northern Lights.

Videnskab
Humaniora
Medievidenskab
Institut supérieur de gestion

ISG Business School er en europæisk business school med campusser i Paris, New York City og Tokyo. Skolen, der blev grundlagt i 1967, er medlem af IONIS Education Group.

Referencer

Eksterne henvisninger 
 Officiel website

Uddannelsesinstitutioner i Frankrig
SG BBM Bietigheim

SG BBM Bietigheim er en tysk håndboldklub fra Bietigheim-Bissingen nær Ludwigsburg, Baden-Württemberg. Klubben har både kvinde og herrehold der spiller i Handball-Bundesliga Frauen og i 2. Bundesliga. Kvindeholdets cheftræner er Markus Gaugisch og mændenes spanske Iker Romero. Klubben er senere historisk kendt som en danskerklub, hvor i alt ti spillere og to trænere har spillet eller spiller i klubben.

Kvindeholdet oprykkede for første gang til 1. Bundesligaen i 2010, efter at slutte som nummer tre. Her besejrede man Füchse Berlins kvindehold i to play-off-kampe, som begge blev vundet. Efterfølgende spillede de mod HSG Bensheim/Auerbach, mod hvem de havde tabt begge kampe i løbet af sæsonen. Her tabte de også den første kamp, men med en klar sejr i anden kamp kvalificerede de sig direkte videre til den bedste håndboldrække i Tyskland. I december 2014 ansatte man den danske succestræner Martin Albertsen.

Efter flere sæsoners oprustning med flere større profiler, fejrede klubben i 2017 deres første tyske mesterskab, hvor de havde gået ubesejret igennem sæsonen. På daværende tidspunkt var klubben kendt som en danskerklub, med profilerne Fie Woller, Mia Biltoft, Mille Hundahl og Stine Baun Eriksen på holdkortet. Selvsamme sæson nåede de også finalen i EHF Cuppen, hvor de dog blev besejret af russiske Rostov-Don. Klubben kvalificerede sig efterfølgende også til EHF Champions League 2017-18, hvor de nåede mellemrunden.

I 2019 vandt Bietigheim så mesterskabet for anden gang og i 2021 vandt de ligeledes pokalturneringen, DHB-Pokal Frauen, for første gang. Et år senere vandt de deres første store internationale titel, i form af EHF European League.

Resultater 
 Bundesliga
  : 2017, 2019, 2022
  : 2018, 2020, 2021
 DHB-Pokal
  : 2021
 EHF European League
  : 2017
 ''': 2022

Nuværende trup

Spillertruppen 2022-23

Transfers 2022/23 

 Tilgange
  Kaba Gassama (P) (fra  Nantes)

 Afgange
  Luisa Schulze (P) (til  Neckarsulmer SU)
  Stine Jørgensen (LB) (til  København Håndbold)
  Lieke van der Linden (GK) (til  TSV Bayer 04 Leverkusen)

Tidligere spillere 

  Julia Behnke
  Nina Müller
  Susann Müller
  Ann-Cathrin Giegerich
  Jenny Karolius
  Tess Wester
  Martine Smeets
  Isabelle Jongenelen
  Charris Rozemalen
  Paule Baudouin

  Mille Hundahl
  Mia Biltoft
  Anna Wysokińska
  Klaudia Pielesz
  Fernanda da Silva
  Fabiana Diniz
  Žana Čović
  Aneta Benko
  Beate Scheffknecht
  Daniela Gustin

Danske spillere 

 Tanja Jørgensen (2014-2015)
 Simone Poulsen (2014-2016)
 Stine Baun Eriksen (2015-2017)
 Cecilie Woller (2017-2018)
 Mille Hundahl (2015-2018)
 Mia Biltoft (2016-2018)
 Fie Woller (2016-2020)
 Stine Jørgensen (2020-2022)
 Trine Østergaard (2020-)
 Annika Meyer (2022-)

Danske trænere 
 Bo Milton Andersen (2013-2014)
 Martin Albertsen (2014-2020)

Kilder

Eksterne henvisninger 
 Klubbens hjemmside
 Klubbens hjemmside hos EHF

Håndboldklubber fra Tyskland
New Seeland

New Seeland er det danske band Analogiks studiealbum fra 2012. Albummet modtog 5/6 stjerner i musikmagasinet GAFFA.

Spor 
 "Start"
 "Camel Clap Break"
 "Afrikansk Pause"
 "Jysk Kongo"
 "Lantchi"
 "Intermezzo"
 "Somali Pirates"
 "Egypt"
 "Den Forsvundne Diamant"
 "Hirut"
 "Stella"
 "New Seeland Swing"

Referencer

Eksterne henvisninger 
New Seeland på Discogs

Album fra Danmark
Album fra 2012
Gunni Busck

Gunni Busck henviser til blandt andre:

 Gunni Busck (præst) (1798-1869) - dansk præst
 Gunni Busck (grosserer) (1840-1920) - dansk grosserer
Gunni Busck (præst)

Gunni Busck (født 11. maj 1798 i København, død 28. marts 1869) var en dansk præst. Han var farbror til grossereren Gunni Busck.
Efter at have gennemgået von Westens Skole blev han 1815 dimitteret til universitet og tog derpå fat på det juridiske studium. I året 1818 blev han forlovet med Andrea Pouline Gutfeld, en datter af provst Gutfeld ved Holmens Kirke, og ved at færdes i sin svigerfaders hus fik han lyst til at blive præst. Han læste Luthers skrifter, og en from gammel krokone i Vedbæk, hvor hans forældre boede om sommeren, påvirkede ham stærkt i religiøs henseende. Hvis han havde måttet følge sit eget ønske, havde han helst opgivet juraen, men hans fader ville have, at det begyndte studium skulle føres til ende. I 1820 tog da Busck fuldstændig juridisk eksamen, og derpå begyndte han at forberede sig til den teologiske, som han underkastede sig i efteråret 1823. Et halvt år efter blev han præst i Stigs Bjergby og Mørkøv ved Holbæk, og der til hjemførte han sin brud. Under hans 20-årige ophold i Stigs Bjergby faldt den store kirkekamp i anledning af Grundtvigs Kirkens Genmæle, og Busck stillede sig i flere småskrifter på Grundtvigs side. Hans stridsskrifter udmærke sig ved en mild og hensynsfuld form, og hans breve fra kampens år viser, at han gjorde sig umag for at stemme Grundtvig venlig over for Mynster. 

I 1832 døde Buscks hustru, og 1835 ægtede han Juliane Maria Bech (datter af konferensråd Herman Bech). I 1844 blev han kaldet til Brøndbyøster og -vester ved København, og også der virkede han med stor nidkærhed i sit kald. Men det var ham en stadig sorg, at han kun så ringe frugter af sin gerning. Også fra Brøndbyerne tog han del i den kirkelige forhandling og skrev navnlig et par småskrifter mod biskop Martensen (1863) og biskop Brammer (1867). Han døde agtet og elsket både af venner og kirkelige modstandere. Lige til sin død stod han i et nøje forhold til Grundtvig. Dette var indledet den gang, da Busck stillede sig ved Grundtvigs side i kirkekampen, men det var blevet styrket i de år, da Grundtvig var uden embede i København. Thi da bad Busck, der havde arvet en stor formue efter sin fader, om tilladelse til at komme Grundtvig til hjælp af sin overflod, især for at denne skulle have tid og lejlighed til at arbejde på sit Sangværk. Derfor priste Grundtvig i et mindedigt sin milde og elskelige ven som den, der "købte lovsang til Guds Hus".

Kilder

Eksterne henvisninger 
 

Præster fra Danmark
Danskere i 1800-tallet
Personer fra København
Artikler fra 1. udgave af Dansk biografisk leksikon
Gunni Busck (grosserer)

Gunni Busck (født 9. juni 1840 på gården Benzonseje, død 20. marts 1920) var en dansk grosserer. Han var nevø til præsten Gunni Busck.
Til livsvirksomhed havde Busck valgt sig lægens gerning, men tvungen af sygdom måtte han opgive studeringerne og tog 1862 borgerskab som grosserer i København. Nogle år senere begyndte han en forretning, som efterhånden udviklede sig til en meget stor virksomhed, nemlig at pakke sødt smør hermetisk i blikdåser for tropiske lande. De meget strænge fordringer, han stillede til produktionen af det søde smør, havde en betydelig indflydelse på den danske mælkeridrifts udvikling i en række år. I 1874 overgik forretningen til et aktieselskab, "Scandinavian preserved butter Company", hvis leder Busck var. Dette selskab oprettede i 1875 det første fællesmejeri i Danmark, Slagelse Mejeri, der tillige virkede som uddannelsesanstalt for mejersker. I 1877 stiftede Busck aktieselskabet "Københavns Mælkeforsyning", hvis leder han ligeledes var. År for år udviklede sig dette selskab og dets indflydelse på den danske hovedstads mælkeforsyning var overordentlig heldig; også i udlandet vandt selskabets virksomhed anerkendelse og blev efterlignet i flere større byer.

Kilder 
 

Grosserere fra Danmark
Danskere i 1800-tallet
Danskere i 1900-tallet
Artikler fra 1. udgave af Dansk biografisk leksikon
Personer i Kraks Blå Bog (afdøde)
Handball-Bundesliga Frauen

Handball-Bundesliga Frauen er den bedste tyske håndboldrække for kvinder. Ligaen består i sæsonen 2017/18 af 14 hold.

Hold i Bundesligaen 2017-18 
Følgende hold deltager i Bundesliga (Kvinder) 2017-2018:

 TV Nellingen
 SG BBM Bietigheim
 VfL Oldenburg
 TuS Metzingen
 HSG Blomberg-Lippe
 HSG Bensheim-Auerbach
 Thüringer HC
 Frisch Auf Göppingen
 HSG Bad Wildungen Vipers
 HC Rödertal
 Bayer 04 Leverkusen
 Neckarsulmer SU
 Borussia Dortmund Handball
 Buxtehuder SV

Oversigt over tyske mestre i kvindehåndbold
Herunder ses de tyske mestre i kvindehåndbold siden 2000.

Referencer

Eksterne henvisninger 
 

Håndboldligaer
Håndbold i Tyskland
Magnus Bramming

Magnus Grubb Bramming (født 1. oktober 1990 i Roskilde, Danmark) er en dansk håndboldspiller, der spiller for TTH Holstebro for Danmarks herrehåndboldlandshold.

Han er vokset op i Roskilde med sine forældre, storesøster og to yngre brødre Emil og Anton. Brødrene spiller også håndbold, henholdsvis i HØJ og TMS Ringsted.

Han har tidligere spillet for Nordsjælland Håndbold, Viborg HK, Himmelev Veddelev Idrætsforening og Roskilde Håndbold. Han har spillet 14 landskampe for Y-landsholdet og 30 kampe for U-landsholdet.

Den 31. maj 2020 offentliggjorde Magnus Bramming, at han fortsætter sin aktive karriere med 5-årig kontrakt med TTH Holstebro.

Referencer

Eksterne henvisninger 
 

Håndboldspillere fra Danmark
Håndboldspillere fra Team Tvis Holstebro
Håndboldspillere fra Nordsjælland Håndbold
Håndboldspillere fra Viborg HK
Håndboldspillere fra Roskilde Håndbold
Harte Skov

Harte Skov er en offentlig skov, ejet af Naturstyrelsen, ved Brødsgårdsvej i Kolding Kommune på ca. 230 hektar som omfatter en række mere eller mindre sammenhængende skovområder på sydøstsiden af Vester Nebel Å.

Skovrejsning
Harte skov er et resultat af Folketingets beslutning i 1980-erne om at fordoble Danmarks skovareal indenfor én trægeneration, dvs. ca. 80 år.  Skovrejsning blev gennemført mellem 1991 og 1993. Inden tilplantningen var området benyttet til landbrug, med græsningsdrift vest og syd for Brødsgård.  

Nordvest for skovrejsningsområdet var der trævegetation, på ådalens skrænter og langs med Vester Nebel å. Skovrejsningen skete gennem opkøb af flere gårde, som stadig er bevaret og bruges i området. Herunder Brødsgård, der i dag fungere som Koldings Landbomuseum. Det primære formål med skovrejsningen var at sikre et rekreativt naturtilbud til Kolding kommunes borgere. Sikring af en bæredygtig træproduktion blev også prioriteret. 

Harte skov har status som fredskov.  De bevarede græsningsoverdrev gør skoven åben og giver den besøgende mange smukke udkig over det stærkt kuperede terræn.

Rekreativ
Skoven indeholder en række afmærkede stier forbinder skovene, og bålpladser og teltpladser. Herunder en Hjertesti 

Der er afmærkede stiruter i skoven, herunder stiruter til rasteplads- og benzintank ved Esbjergmotorvejen 

En del af skoven, ved Harte Nord rasteplads fungerer som hundeskov.

Andet
Jordbunden er en sandet, gruset smeltevandsaflejring, som dog er modeleret en del af isen, så skovrejsningens ”flade arealer” opviser også stedvis ganske megen topografisk variation. Skovrejsningsområdet afgrænses nordpå af Vester Nebel ådal, som skærer sig dybt ned moræneleret. Samtidigt er de nedre skråninger i smeltevandsdalen meget fugtige fordi vand trænger ud og disse nedre skråninger er derfor blandt de mest frodige områder på arealet.

Referencer

Skove i Kolding Kommune
Lokaliteter i Kolding Kommune
Støvring Sogn

Støvring Sogn henviser til flere artikler:
 Støvring Sogn (Randers Kommune) – et sogn i Randers Kommune og i Randers Nordre Provsti
 Støvring Sogn (Rebild Kommune) – et sogn i Rebild Kommune og i Rebild Provsti
Alpemurmeldyr

Alpemurmeldyr (latin: Marmota marmota) er en art af murmeldyr, som er udbredt i bjergrige områder i det centrale og sydlige Europa. Alpemurmeldyret lever i mellem 800 og 3200 meters højde i Alperne, Karpaterne, Tatrabjergene, Pyrenæerne og de nordlige Apenniner. De blev med held genudsat i 1948 i Pyrenæerne, hvor alpemurmeldyrene var forsvundet fra i pleistocæn-perioden. Der er tale om dyr, der er dygtige til at grave og i stand til at gennembryde jordlag, hvor selv hakker har svært ved at trænge igennem, og de tilbringer op imod ni måneder årligt i dvale.

Beskrivelse 
Et fuldvoksent alpemurmeldyr har, når det står på fire ben, en skulderhøjde på 18 cm. Det er mellem 42 og 54 cm i længden, fraregnet en 13-16 cm lang hale. Dyret vejer betydeligt mindre om foråret efter dvalen med en vægt på 2,8-3,3 kg end om efteråret, hvor de kan veje 5,5-8 kg. Der er tale om en af de største egern-arter (den nordamerikanske art Marmota caligata kan i nogle tilfælde blive tungere). Alpemurmeldyrets pels har en blanding af en lys, en rødlig og en mørkegrå farve. Det har kløer på de fleste af sine fingre, men negle på tommelfingrene.

Eksterne henvisninger 

IUCN Rødliste - ikke truede arter
Murmeldyr
Jason Flemyng

Jason Flemyng (født 25. september 1966) er en engelsk skuespiller, bedst kendt fra Guy Ritchie-filmene Lock, Stock and Two Smoking Barrels og Snatch.

Karriere 
Flemyng begyndte hans skuespillerkarriere med at spille gæsteroller i en række TV-serier, som for eksempel The Young Indiana Jones Chronicles (1992). Hans første store filmrolle var som Lt. John Wilkins i The Jungle Book (1994), en version af Disney-filmen med samme navn, bare i levende bilder. I 1998 fik han sit gennembrud som skuespiller, med rollen som Tom i kultfilmen Lock, Stock and Two Smoking Barrels. Guy Ritchie var tydeligvis så fornøjet med hans indsats at han to år senere brugte Flemyng igen, denne gang som Darren i storfilmen Snatch (2000), som også havde folk som Brad Pitt, Benicio Del Toro og Jason Statham på rollelisten.

Året efter var han med i krimifilmen From Hell med Johnny Depp. I 2003 spillede han en af hovedrollerne i fantasyfilmen The League of Extraordinary Gentlemen, som samlede en række af fiktionshistoriens mest kendte karakterer. Her spillede han Henry Jekyll/Edward Hyde.

Udvalgt filmografi

Eksterne henvisninger 
 

Skuespillere fra England
James Juvenal

James Benner Juvenal (født 12. januar 1874, død 2. september 1942) var en amerikansk roer som deltog i OL 1900 i Paris.

Juvenal blev olympisk mester i roning under OL 1900 i Paris. Han vandt otteren sammen med William Carr, Harry DeBaecke, John Exley, John Geiger, Edward Hedley, Roscoe Lockwood, Edward Marsh og Louis Abell som var styrmand.  Mandskabet repræsenterede Vesper Boat Club, Philadelphia.
 
Fire år senere under OL 1904 i St. Louis kom han på anden pladsen i singlesculler bagefter landsmanden Frank Greer.

OL-medaljer
1900  Paris -  Guld i roning, åtter
1904  St. Louis -  Sølv i roning, singelsculler

Eksterne henvisninger 
 

Roere fra USA
Olympiske mestre fra USA
Olympiske sølvmedaljevindere fra USA
NS Kvinneorganisasjon

Nasjonal Samlings Kvinneorganisasjon (NSK) var Nasjonal Samlings særorganisation for kvinder over 18 år, dannet kort efter NS grundlæggelse i 1933. NSK udsprang oprindelig ud af Maria Quislings bekendtskabskredse, men blev snart en permanent del af NS-organisationen. Under krigen havde Nasjonal Samling en stor kvindeandel. Omkring en ud af tre NS-medlemmer var kvinder. NSK var dermed en af NS’ tre store særorganisationer, sammen med ungdomsforbundet (NSUF) og Hirden. Leder fra 1941 til krigens afslutning var Olga Bjoner.

Referencer 

Nasjonal Samling
Etableret i 1933
Ophørt i 1945
Emil Stang den yngre

Emil Stang (d.y.) (født 22. september 1882 i Kristiania, død 21. december 1964 i Oslo) var en norsk jurist og politiker (Ap, NKP).

Stang var medlem af Arbeiderpartiet fra 1911, og sad i Kristiania(nuværende Oslo) kommunebestyrelse fra 1916 til 1928. Han var vararepræsentant til Stortinget i perioden 1922–1924.

Han blev først næstleder i Arbeiderpartiet i 1918, og blev efter Kyrre Grepps død i 1922 leder for partiet. I 1923 brød han dog med Arbeiderpartiet og var blandt stifterne af Norges Kommunistiske Parti (NKP). Fem år senere meldte han sig ud af NKP, han forblev derefter partiløs.

Stang repræsenterede Norge i den første kongres i Komintern i 1919. Under 2. verdenskrig sad han interneret både i Norge og Tyskland.

Stang tog cand.jur.-graden i 1905, han arbejdede derefter som advokat. Han blev højesteretsadvokat i 1911. I perioden fra 1946 til 1952 var han Høyesterettsjustitiarius, som er den dommer der er leder for højesteret.

Emil Stang d.y. var søn af Emil Stang den ældre, barnebarn af Frederik Stang og bror til Fredrik Stang den yngre.

Eksterne henvisninger 
 Emil Stang d.y. hos Norsk samfunnsvitenskapelig datatjeneste 
 Politiske taler af Emil Stang d.y. , virksommeord.uib.no

Politikere fra Norges Kommunistiske Parti
Politikere fra Arbeiderpartiet
Personer fra Oslo
Advokater fra Norge
Dommere fra Norge
Axel Juel

Axel Juel kan henvise til:

 Axel Juel (forfatter) (1883-1948) – dansk jurist, forfatter, digter og oversætter
 Axel Juel (guvernør) (1655-1720) – dansk guvernør i Tranquebar
 Axel Juel (dokumentarfilm) – film om Axel Juel
Cavalier

Cavalier kan henvise til: 

 The Cavaliers, på dansk Kavalererne, et politisk parti under Den engelske borgerkrig (1642-1651)
 Cavalier (North Dakota), en by i Pembina County i North Dakota
 Cavalier County, et county i North Dakota
 Vauxhall Cavalier, en bilmodel fremstillet i tre generationer af Vauxhall Motors
 Cavalier King Charles Spaniel, en hunderace
 Cleveland Cavaliers, et basketballhold fra Cleveland